Galéria Arcis, Sárvár Ale Ildikó Jelenlét c. önálló tárlata

Ale Ildikó képzőművész 1997-ben a szombathelyi Berzsenyi Dániel Tanárképző Főiskola rajz szakán diplomázott, majd a Magyar Iparművészeti Egyetemen és a Moholy-Nagy Művészeti Egyetemen folytatta tanulmányait. 2003-óta tagja a Magyar Alkotóművészek Országos Egyesülete képzőművész tagozatának

Ale Ildikó Jelenlét c. kiállítását 2018.03.04-én vasárnap, 11.00 órakor Cebula Anna művészettörténész, a Szombathelyi Képtár igazgató nyitja meg a Nádasdy vár Galéria Arcis kiállítóhelyén, Sárváron. A tárlat április 1-ig látogatható.

A művész honlapja: www.aleatelier.hu

Több országos és nemzetközi csoportos tárlaton vettem részt 2002 óta, többek között 2009-ben Tokióban, a J-Trip Art Galleryben és két ízben a lengyel Nowy Sacz városában rendezett III. és V. Nemzetközi Pasztellbiennálén szerepeltem műveimmel. A Párizsi Magyar Intézetben a szegedi művészek megismertetését hivatott kiállításon jelentkeztem néhány művemmel a francia közönség előtt. Szeged Megyei Jogú Város Alkotói díját háromszor nyertem el. Műveim megtalálhatók magánszemélyeknél, a szentendrei ArtUnió Galéria Gyűjteményében és a Kecskeméti Katona József Múzeum Képzőművészeti Gyűjteményében.

2013-ban Tájemlékektől az Álom-lapokig című önálló, öt hónapon át tartó művészeti projektemet valósítottam meg a tárlatokhoz kapcsolódó előadások szervezésével, a látogatóközönség interaktív bevonásával. 2017-ben az ország négy városában volt önálló tárlatom, a Szombathelyi Képtárban, Kecskeméten, Gyulán és Szegeden .

A több sorozatot, tematikát követő, 45 műből álló Jelenlét kiállítás a címadás apropóján felkínál a tárlatlátogatóknak egy lehetőséget, hogy írják le gondolataikat egy-egy általuk kiválasztott műre koncentrálva. Művészként érdekel az a folyamat, milyen alapvető képi jellemzők generálnak személyes, aktív jelenlétet a befogadó részéről. A gondolatok lejegyzésére néhány szempont megadásával külön lapok állnak majd rendelkezésre a Galériában.

<http://sarvarvar.hu/program.php?pr=48>

<http://vaskarika.hu/hirek/reszletek/14907/jelenlet-ale_ildiko_kepzomuvesz_kiallitasa_a_galeria_arcisban_ma/>